شمیل

**شمیل**، پورا ناں **[[جسویر سنگھ شمیل]]** (جم 8 دسمبر 1970) اک پنجابی کوی(شاعر)، پترکار، اڈیٹر اتے لکھاری اے|
## جیون
مول روپ وچّ بھارتی پنجاب دے روپڑ ضلعے دے پنڈ ٹھونا دے وسنیک شمیل نے گریجئیٹ پدھر دی پڑھائی سرکاری کالج روپڑ توں کیتی۔ بی.اے. دے دوجے سال دوران ہی اس دا پہلا شعری مجموعہ 'اک چھن دی وارتا' پرکاشت(شائع) ہویا۔ پہلی کتاب دا ہی پنجابی ساہت دے ودواناں نے نوٹس لیا۔ پنجابی یونیورسٹی پٹیالہ توں پنجابی دی ایم.اے. اتے پترکاری دی پڑھائی کیتی۔ سال 1994 تکّ شمیل نوں پنجابی ٹربیون ورگے اخباراں چ چھپے اسدے سیاسی-سماجی لیکھاں صدقے پنجابی پترکاری دے کھیتر وچّ گمبھیرتا نال پڑھیا جان لگّ پیا۔ 1993-95 دوران شمیل نے ٹورانٹو دے پنجابی ہفتہ وار 'پنج پانی' 'چ غیر-سیاسی مسئلےآں اتے اک نیمت کالم وی لکھیا۔ شمیل سیاسی-سماجی اتے سبھیاچارک وشیاں اتے نرنترتا نال لکھدا رہا ہے ۔ 1996 'چ شروع ہوئے پنجابی اخبار 'دیش سیوک' دی پہلی ٹیم وچّ وچ شمیل سہِ-سمپادک دے طور 'تے شامل سی اتے اوس توں مگروں 1998-99 دوران پنجابی نیوز میگزین 'پنج دریا' دا اڈیٹر رہا۔ 1999 چ شمیل نے ٹی وی چینل 'تارہ پنجابی' دے نیوز کوآرڈینیٹر وجوں الیکٹرانک میڈیا وچّ قدم رکھیا ۔ 2002 چ شمیل 'دیش سیوک' دا ڈپٹی ایڈیٹر بنیا۔ 2004 چ اسنے رجندر سینی اتے ہریش جین نال مل کے 'پرواسی' دا چنڈی گڑھ ایڈیشن شروع کیتا اتے 2006 وچّ اوہ دیش سیوک دا سمپادک بنیا ۔ 2007 وچّ اوہ دیش سیوک چھڈّ کے کینیڈا چلا گیا اتے پنجابی ہفتہ واری رسالے 'پرواسی' لئی کم کرن لگّ گیا۔ اجکل شمیل ٹورانٹو توں اومنی ٹی وی لئی رپورٹر اے ۔

## رچناواں
### شعری موجوعے
٭ ***اک چھن دی وارتا***

اس کتاب چ شمیل دیاں 1987 توں 1989 دوران لکھیاں 9 لمیاں کویتاواں نیں۔ ایہہ کویتاواں شمیل دی گہری وچاردھاری اتے دارشنی سوجھ نوں اجاگر کردیاں نیں جدوں شمیل حالے بی.اے. دا طالب علمسی۔ اس شعری مجموعے دا اس ویلے دے اگھے ساہتکاراں اتے سمیکھئکاں نے نوٹس لیا اتے بھرویں پرسنسا کیتی۔

* ***او میاں***

حالانکہ پنجابی کویتا وچّ اس صدی دے آرنبھ(شروع) توں ہی وچار اتے پرگٹاوے پکھوں نویں رجھان دیکھن نوں ملدے نے پر ایہہ کتاب مکمل طور تے پنجابی کویتا دے اصلوں نویں مہاندرے دی مثال اے۔ ایہہ کویتا برہمنڈی چیتنا، روحانی محبت، دارشنی سوالاں اتے اس لوک (جہان)توں پرے دی کھوج دی کویتا اے ۔ کویتا دے نال نال شمیل دے دو لمے لیکھ وی اس کتاب دا اک بہت اہم حصہ نیں۔

### وارتک
****سیاست دا رستم ہند***
2003 چھپی ایہہ شمیل دی وارتک دی پہلی کتاب کمیونسٹ لیڈر ہرکشن سنگھ سرجیت دے سیاسی جیون اتے ادھارت (مشتمل) اے اتے اس کتاب نے ملک بھر دے میڈیا چ وواد اتے چرچہ چھیڑی۔ اس کتاب چ شمیل نے دعوی کیتا کہ بھارتی کمیونسٹ پارٹی ولوں پیش کیتا گیا سکھ ہوملینڈ دا پہلا تھیسس اپنے جیل دے دناں چ کامریڈ سرجیت نے تیار کیتا سی، نہ کہ جی. ادھیکاری نے، جویں کہ پہلاں منیا جاندا سی۔ شمیل نال اک ٹی وی انٹرویو دوران کامریڈ سرجیت نے ایہہ گلّ خود وی قبول کیتی۔ ایہہ کتاب بھارتی لوکتنتر دے وکاس دے سندربھ چ بھارتی کھبے-پکھی لہر دے وکھ وکھ پہلوآں تے وی چرچہ کردی ہے اتے اس نظرئیے توں بھارتی کمیونسٹاں دی بھومکا نوں سمجھن دا جتن کردی ہے۔ بھارتی لوکتنتر دے نکاس تے وکاس چ شمیل دا ایہہ انکشاف کافی اہم اے۔ 
****سنگھ یوگی*** (لیکھک 'بلرام ناٹکک کار' نال سانجھے طور 'تے)
2003 چ پرکاشت ایہہ کتاب لیکھک بلرام اتے شمیل نے سانجھے طور تے لکھی سی۔ ایہہ جگ پرسدھ ادھیاتمی آگوُ اتے کنڈلنی یوگ سکھئک بھائی ہربھجن سنگھ یوگی دے جیون اتے اک ماتر کتاب اے جہناں نوں پچھمی ادھیاتمک دائریاں چ 'یوگی بھجن' دے ناں نال جانیا جاندا اے۔ یوگی بھجن سکھ پچھوکڑ والے پہلے آگوُ ہن جہناں دا پچھمی دیشاں وچّ تیزی نال ابھر رہے یوگ سمپردائے چ اینا وڈا پربھاو (اثر) اے۔ یوگا سکھئک ہون دے نال نال یوگی جی دا سکھ جیون جاچ دا پچھمی دنیا چ پرچار-پرسار کرن چ اک بہت وڈا یوگدان (حصہ) اے۔ اس کتاب چ شمیل اتے بلرام نے ایہہ وچار پیش کیتا کہ یوگی جی دے سکھ سماج اتے پورے عالمی بھائیچارے پرتی یوگدان نوں جانے اتے سمجھے جان چ حالے بہت کسر باقی اے۔

## حوالے

گٹھ:پنجابی لکھاری
گٹھ:پنجابی شاعر
گٹھ:پنجابی شخصیتاں